Diari Oficial de la Generalitat Valenciana


Sumari del DOGV 6328, del 09-08-2010 (2010/8996)

RESOLUCIÓ de 28 de juliol de 2010, de la Direcció General d'Administració Autonòmica, per la qual es convoca el curs sobre control financer permanent i auditoria d'entitats locals, dins del Pla Interadministratiu de Formació Contínua de l'any 2010, en col·laboració amb la Sindicatura de Comptes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6328

Data del DOGV
:   09-08-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/8996


Data del document
:   28-07-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu

RESOLUCIÓ de 28 de juliol de 2010, de la Direcció General d'Administració Autonòmica, per la qual es convoca el curs sobre control financer permanent i auditoria d'entitats locals, dins del Pla Interadministratiu de Formació Contínua de l'any 2010, en col·laboració amb la Sindicatura de Comptes. [2010/8996]
Mitjançant una Resolució de 25 de gener de 2010, de l'Institut Nacional d'Administració Pública, es convoquen per a l'exercici 2010 ajudes per a plans de Formació Contínua Interadministratius en el marc del IV Acord de Formació Contínua en les administracions públiques.
La Direcció General d'Administració Autonòmica, a través de l'Institut Valencià d'Administració Pública (IVAP), presenta un Pla interadministratiu de formació contínua per a l'any 2010 entre la Generalitat i les diputacions d'Alacant, Castelló i València.
Mitjançant una Resolució de 14 de maig de 2010 d'Institut Nacional d'Administració Pública (INAP) es concedeix a la Generalitat Valenciana -IVAP- una ajuda per al desenrotllament de plans Interadministratius de Formació Contínua 2010.
Per això, en virtut de les competències atribuïdes a aquesta Direcció General en matèria de formació es convoca el «Curs sobre control financer permanent i auditoria d'entitats locals», en col·laboració amb la Sindicatura de Comptes.
La realització del Curs se subjectarà a les bases següents:
BASES
1. Objecte
Es convoca el Curs sobre control financer permanent i auditoria d'entitats locals, per tal de proporcionar coneixements suficients per a la implantació i realització del control financer permanent i oferir una visió general de la realització d'auditories públiques.
2. Destinataris
La formació va dirigida a:
a) Funcionaris amb habilitació de caràcter estatal interventors tresorers i funcionaris del grup A, subgrup A1, que exercisquen llocs relacionats amb el control intern en entitats locals classificades de classe primera, de la Comunitat Valenciana.
b) Personal funcionari del grup A, subgrup A1, gestionat per la Direcció General d'Administración Autonómica, que ocupe llocs relacionats amb els continguts objecte del curs.
3. Sol·licituds
Les sol·licituds per al Curs, segons el model que figura en l'annex I de la Convocatòria, hauran de remetre's per FAX al número 179933035, a l'Institut Valencià d'Administració Pública (IVAP), c/ del Miracle, 2 baix - 46440 València, o per qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú.
4. Termini de presentació
El termini de presentació de sol·licituds finalitzarà el dia 20 de setembre de 2010.
5. Criteris de selecció
a) Per a funcionaris amb habilitació de caràcter estatal interventors tresorers i funcionaris del grup A, subgrup A1, que exercisquen llocs relacionats amb el control intern en entitats locals classificades de classe primera, de la Comunitat Valenciana.
- Data d'entrada de la sol·licitud i, a igualtat d'aquesta, es tindrà en compte la pertinença a la categoria superior i l'exercici del lloc en municipis de major població.
b) Personal funcionari del grup A, subgrup A1, gestionat per la Direcció General d'Administración Autonómica, que ocupe llocs relacionats amb els continguts objecte del curs.
- Data d'entrada de la sol·licitud i, a igualtat d'aquesta, s'atorgarà preferència a les peticions d'aquells sol·licitants que no hagen realitzat cursos de formació en els tres anys immediatament anteriors.
6. Desenrotllament del curs:
Curs sobre control financer permanent i auditoria d'entitats locals
Objectius: proporcionar coneixements suficients per a la implantació i realització del control financer permanent. Oferir una visió general de la realització d'auditories públiques.
Continguts:
a) Aspectes generals del control financer permanent i de l'auditoria pública.
b) Supòsits pràctics de control financer permanent.
c) Supòsits pràctics d'auditoria pública
Dirigit a:
a) Funcionaris amb habilitació de caràcter estatal interventors tresorers i funcionaris del grup A, subgrup A1, que exercisquen llocs relacionats amb el control intern en entitats locals classificades de classe primera, de la Comunitat Valenciana
b) Personal funcionari del grup A, subgrup A1, gestionat per la Direcció General d'Administración Autonómica, que ocupe llocs relacionats amb els continguts objecte del curs.
Duració: 40 hores
Participants: 20 per edició.
Nombre d'edicions: 2 (1 Alacant, 1 València-Castelló)
7. Calendari de les edicions del curs
El calendari del «Curs sobre control financer permanent i auditoria d'entitats locals» serà el següent:
Dates:
Edició a Alacant: dies 19, 20, 26 i 27 d'octubre i 2 i 3 de novembre.
Dies 19, 20, 26 i 27 : matí i vesprada
Dies 2 i 3 : matí
Horari: de 9 a 14 hores i de 16,30 a 19 hores
Lloc: a determinar
Edició a València: dies 9, 10, 16, 17, 23 i 24 de novembre.
Dies 9, 10, 16 i 17 : matí i vesprada
Dies: 23 i 24 : matí
Horari: de 9 a 14 hores i de 16,30 a 19 hores
Lloc: a determinar
L'Organisme convocant està facultat per a modificar la data de realització de les edicions del Curs, si hi hagueren problemes organitzatius o tècnics que impediren la seua realització en el calendari previst.
8. Règim del curs
Als assistents s'expedirà un certificat d'aprofitament, sempre que s'acredite l'assistència a un 85%, com a mínim, de la duració total del curs, així com, si és el cas, haver realitzat les tasques obligatòries fixades en el programa o encomanades pel professorat.
L'assistència inferior al percentatge assenyalat exclou de l'expedició de qualsevulla certificat.
D'acord amb el que disposa l'article 1 de l'Orde de 10 d'agost de 1994 del Ministeri d'Administracions Públiques (BOE 12-8-1994) sobre valoració de mèrits generals, aquest curs té una puntuació de 0,40 punts.
Segons el Decret 8/1995, de 10 de gener, del Govern Valencià (DOGV 24-1-1995), com a mèrit corresponent al coneixement de les especialitats de l'organització territorial i normativa autonòmica per als habilitats de caràcter estatal, aquest curs té una puntuació de 0, 50 punts.
9. Recursos
La present Resolució podrà ser impugnada per les persones interessades, mitjançant la interposició de recurs contenciós administratiu en el termini de dos mesos, comptats des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 14.2 i 46 de la Llei 29/1998, Reguladora de la Jurisdicció Contenciosa Administrativa. No obstant això, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant del mateix òrgan que l'ha dictat, en el termini d'un mes comptat des de l'endemà de la publicació de la present Resolució. Tot això sense perjuí que puga exercitar-se qualsevol altre recurs o acció que estime procedent.
València, 28 de juliol de 2010.- La directora general d'Administració Autonòmica: Carmela Cots Soler.